**Nr. 746/21304/2011/2015**

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**INVITAŢIE DE PARTICIPARE**

**Selecție de experți specializați în domeniile Noului Cod penal și Noului Cod de procedură penală, în cadrul proiectului “*Asistență pentru consolidarea capacității sistemului judiciar din România de a face față noilor provocări legislative și instituționale*”, finanțat prin Mecanismul Financiar Norvegian 2009-2014**

Consiliul Superior al Magistraturii, în calitate de Promotor de Proiect, anunță inițierea unei proceduri pentru selecția a zece experți în vederea participării la 3 conferințe în domeniile Noului Cod Penal și Noului Cod de Procedură Penală, cu durata de 2 zile, pentru aproximativ 75 de judecători și procurori fiecare, în cadrul proiectului „*Asistență pentru consolidarea capacității sistemului judiciar din România de a face față noilor provocări legislative și instituționale*”, finanțat prin Mecanismul Financiar Norvegian 2009-2014.

Conferințele vor avea loc după cum urmează:

1. 17-18 septembrie 2015;
2. 22-23 octombrie 2015;
3. 11-12 februarie 2016.

În vederea participării la procedură, persoanele interesate pot transmite dosarul de înscriere până cel târziu la data **de 7 august 2015, ora 16.00**, cuprinzând documentele prevăzute în caietul de sarcini (*a se vedea punctul 6 „Aspecte procedurale”)* la adresa de e-mail: dnica@csm1909.ro, în atenția d-nei Daniela ION, consilier pentru afaceri europene, Direcția Afaceri Europene, Relații Internaționale și Programe (telefon: 021.319.81.89; fax: 021.311.69.44).

Potențialii candidați trebuie să îndeplinească următoarele cerințe minime de calificare:

* **Calificări și competențe minime:**

1. Diplomă universitară (sau echivalent) în drept;

* **Experiența profesională minimă:**

1. Experiență profesională de minimum 10 ani în domeniul dreptului penal sau al celui procesual penal român (*pentru fiecare an de experiență profesională acumulată peste minimul solicitat va fi acordat un punctaj suplimentar pentru fiecare an de experiență, până la maximum 5 puncte).*
2. Experiență ca formator sau cadru didactic universitar de minimum 7 ani, dovedită prin cursuri sau seminarii de formare profesională susținute în domeniul de referință (*pentru fiecare an de experiență în plus ca formator sau cadru didactic universitar va fi acordat un punctaj suplimentar până la maximum 5 puncte).*

Participarea în cel puțin o comisie de elaborare sau analiză a noilor coduri penal și de procedură penală, publicarea de lucrări de specialitate în domeniul de referință vor fi punctate suplimentar (maxim 3 puncte).

Departajarea experților se va face pe baza unui sistem de puncte care vor fi acordate conform descrierii prezentate și ținând cont de documentele doveditoare depuse de aceștia.

În vederea demonstrării conformității cu cerințele solicitate, ofertanții vor prezenta:

* Scrisoare de intenție care va include şi oferta financiară privind onorariul solicitat/zi conferinţă;
* Copie a diplomei de studii superioare;
* Copie a cărții de identitate;
* Curriculum vitae (format Europass, semnat, format pdf);
* Alte documente justificative, după caz: certificări, adeverințe, referințe/ scrisori de recomandare, cărți de muncă, orice alte documente care pot susține afirmațiile ofertantului în sensul îndeplinirii criteriilor de selecție;

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor referitoare la experiența profesională.

În caz de egalitate între candidați, vor fi aleși aceia care prezintă cea mai avantajoasă ofertă financiară. Astfel, în scrisoarea de intenție candidații vor preciza oferta financiară în privința onorariului pe zi necesar îndeplinirii activităților în proiect. Oferta financiară în privința onorariului pe zi va avea o pondere de 20% în evaluarea candidaturilor.

Anexăm prezentului anunț de selecție caietul de sarcini.

Pentru informații suplimentare, vă rugăm să vă adresați doamnei Daniela ION, consilier pentru afaceri europene, Direcția Afaceri Europene, Relații Internaționale și Programe (e-mail: dnica@csm1909.ro; telefon: 021.319.81.89; fax: 021.311.69.44).

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**Proiectul “*Asistență pentru consolidarea capacității sistemului judiciar din România de a face față noilor provocări legislative și instituționale*”**

**CAIET DE SARCINI**

**pentru selecția de experți în vederea organizării conferințelor**

**în domeniile Noului Cod Penal și Noului Cod de Procedură Penală**

Mecanismul Financiar Norvegian 2009 – 2014[[1]](#footnote-1), în cadrul căruia România beneficiază de o asistență financiară totală în valoare de 115,20 milioane Euro, își propune să contribuie la reducerea disparităților economice și sociale din Spațiul Economic European și la consolidarea relațiilor de cooperare între statul donator (Norvegia) și statele beneficiare prin intermediul sectoarelor prioritare propuse.

În cadrul Mecanismului Financiar Norvegian 2009-2014, Consiliul Superior al Magistraturii, în calitate de promotor de proiect, implementează în parteneriat cu Institutul Național al Magistraturii, Consiliul Europei și Administrația Națională a Instanțelor din Norvegia proiectul „*Asistență pentru consolidarea capacității sistemului judiciar din România de a face față noilor provocări legislative și* *instituționale*”.

1. **Obiective**

Proiectul are ca **obiectiv general** consolidarea capacității sistemului judiciar român cu privire la aplicarea noilor coduri, prin dezvoltarea unui plan de pregătire și a unor instrumente adecvate menite să ofere formare profesională continuă, să dezvolte ghiduri de formare și materiale didactice pentru magistrați și alte categorii de personal din sistemul judiciar.

Proiectul este structural pe două mari componente, prima de formare profesională, iar a doua de dotări. Obiectivul specific al componentei numărul 1 este de a îmbunătăți capacitatea Institutului Național al Magistraturii de a organiza activități de formare adecvate, menite să îmbunătățească abilitățile profesionale ale magistraților și de a contribui, în acest mod, la unificarea practicii în material aplicării noilor coduri.

În acest context, au fost concepute 8 conferințe cu durata a 2 zile fiecare, în domeniul noilor coduri, cu participarea unui număr de aproximativ 600 de participanți (*judecători și procurori români, avocați și grefieri*). Aceste conferințe sunt transmise on-line și înregistrate pentru a fi accesibile unui număr cât mai mare de persoane interesate de tematica abordată. Pentru a asigura o dimensiune europeană, conferințele beneficiază de participarea unor experți internaționali desemnați de Consiliul Europei și Administrația Instanțelor din Norvegia.

În perioada **septembrie 2015-februarie 2016** urmează a avea loc **3 conferințe în domeniile** **Noului Cod Penal și Noului Cod de Procedură Penală,** cu durata de 2 zile, pentru aproximativ 75 de judecători și procurori fiecare. **Sesiunile de formare vor avea un pronunțat caracter practic și vor fi organizate în București, la sediul Institutului Național al Magistraturii (Bd. Regina Elisabeta, nr 53, sector 5).**

Conferințele vor avea loc după cum urmează:

1. 17-18 septembrie 2015;
2. 22-23 octombrie 2015;
3. 11-12 februarie 2016.
4. **Sarcini specifice**

Consiliul Superior al Magistraturii și Institutul Național al Magistraturii își propun să selecteze, în vederea organizării activităților menționate, un număr total de 10 experți specializați în:

-drept penal - 5 experți

-drept procesual penal - 5 experți.

Experții vor avea de îndeplinit următoarele obligații:

* **Participarea la elaborarea agendei evenimentului, a materialelor de formare și a altor documente** necesare derulării conferințelor; documentația elaborată va fi transmisă responsabilului de activitate, prin e-mail, cu observarea cerințelor de vizibilitate ale proiectului (*cerințele vor fi comunicate de responsabilul de activitate*), cu cel puțin 10 zile înainte de data desfășurării activității;
* **Participarea la conferință și susținerea de prezentări** conform agendei agreate, cu accent pe practica judiciară, în considerarea calității de practicieni a participanților; prezentările trebuie să aibă o abordare pragmatică, cu accent pe aspecte concrete, jurisprudență, tendințele la nivel regional și internațional;
* **Elaborarea unui raport de conferință** în termen de 14 zile calendaristice de la data evenimentului, care să surprindă modul de desfășurare a conferinței; elementele de conținut obligatorii ale raportului vor face referire la temele abordate, sumarul discuțiilor, aspectele problematice identificate și soluțiile propuse, precum și orice alte aspecte pe care expertul le găsește relevante în acest scop.

1. **Descrierea rezultatelor care trebuie obținute**

Participarea la pregătirea agendei conferinței și pregătirea suportului de conferință și a altor materiale agreateîn domeniul aplicării noilor coduri penal și de procedură penală.

Experții selectați pentru fiecare conferință în parte vor colabora pentru agrearea unei agende de eveniment, cu consultarea celorlalți experți selectați și a responsabilului de activitate din cadrul Institutului Național al Magistraturii.

În ceea ce privește temele care vor forma obiectul conferințelor în materia Noului Cod Penal/Noului Cod de Procedură Penală, după consultarea curților de apel si parchetelor de pe lângă curțile de apel, va fi realizată o listă de propuneri de teme/probleme punctuale, care vor fi incluse pe agendele conferințelor. Documentul va fi pus la dispoziția experților selectați, pentru ca aceștia să le abordeze în cuprinsul prelegerilor pe care le vor susține în cadrul conferințelor, astfel încât acestea să răspundă nevoilor sistemului.

Experții vor pune la dispoziția organizatorilor tematica selectată, suportul de conferință și alte materiale agreate, inclusiv prezentări power-point, considerate utile pentru înțelegerea conținutului prelegerilor. Prezentările vor aborda atât aspecte teoretice, cât și practice și trebuie să aibă o abordare pragmatică, cu accent pe aspecte concrete, jurisprudență, tendințele la nivel regional și internațional. Documentația va fi transmisă responsabilului de activitate, prin e-mail, cu observarea cerințelor de vizibilitate ale proiectului, cu cel puțin 10 zile înainte de data desfășurării activității.

1. **Profilul experților**

**Experții vor îndeplini următoarele cerințe:**

1. Experiență profesională de minimum 10 ani în domeniul dreptului penal sau al celui procesual penal român; (*pentru fiecare an de experiență profesională în plus expertul va primi 0.5 puncte, până la maximum 5 puncte).*
2. Experiență ca formator sau cadru didactic universitar de minimum 7 ani, dovedită prin cursuri sau seminarii de formare profesională susținute în domeniul de referință; (*pentru fiecare an de experiență în plus ca formator sau cadru didactic universitar expertul va primi 0,5 puncte, până la maximum 5 puncte).*

Participarea în cel puțin o comisie de elaborare sau analiză a noilor coduri penal și de procedură penală, publicarea de lucrări de specialitate în domeniul de referință vor fi punctate suplimentar (maxim 3 puncte).

1. **Oferta financiară și aranjamentele de plată**

Persoanele interesate trebuie să depună o oferta financiară în privința onorariului pe zi/conferinţă, acesta având o pondere de 20% în evaluarea candidaturilor.

Onorariul poate fi în cuantum maximum de 300 euro/zi de conferință, conform bugetului proiectului. Pentru plata onorariului se va avea în vedere prestarea efectivă a serviciilor contractate de către fiecare expert, efectuarea plăților fiind condiționată transmiterea următoarele documente: *cerere de plată, fișă de activitate, raport de conferință – anexe la contract.* Din onorariu vor fi reținute taxele prevăzute de reglementările legislației naționale în materie fiscală, experții selectați fiind obligați să pună la dispoziția Consiliului Superior al Magistraturii orice document necesar în acest scop.

De asemenea, în baza contractului care va fi încheiat între experții selectați și Consiliul Superior al Magistraturii, aceștia pot solicita decontarea costurile privind cazarea, masa și transportul intern.

1. **Aspecte procedurale**

* **Selecția experților**

Selecția experților se va realiza de către o comise desemnată de conducerea Consiliului Superior al Magistraturii, în colaborare cu Institutul Național al Magistraturii, în conformitate cu cerințele menționate în acest caiet de sarcini. Criteriile de selecție sunt descrise la punctul 4 “Profilul experților” și constau în cerințe minime obligatorii privind calificările experților, abilitățile și experiența profesională specifică, necesare pentru îndeplinirea activității. Departajarea experților se va face pe baza unui sistem de puncte, care vor fi acordate conform descrierii de la punctul 4 și ținând cont de documentele doveditoare depuse de către aceștia. În caz de egalitate între experți, vor fi aleși experții care vor prezenta cea mai avantajoasă ofertă financiară.

Aplicațiile depuse vor include o scrisoare de intenție și CV, semnate pe fiecare pagină. Scrisoarea de intenție va cuprinde informații detaliate cu privire la motivele pentru care experții se consider calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

În cuprinsul scrisorii de intenție, fiecare expert va specifica oferta financiară pe zi de conferință solicitată pentru îndeplinirea sarcinilor care îi revin.

Pentru a dovedi respectarea cerințelor expuse la punctul 4, experții vor prezenta documente suport, precum: CV în format Europass, copii ale diplomelor universitare, certificări, adeverințe, referințe/ scrisori de recomandare de la angajator sau de la alt beneficiar, cărți de muncă, orice alte documente care pot susține afirmațiile ofertantului în sensul îndeplinirii criteriilor de selecție

1. **Condiții speciale**

* **Dreptul de proprietate/ folosire a rezultatelor**

Dreptul de proprietate asupra rezultatelor/ livrabilelor obținute, inclusiv dreptul de proprietate intelectuală asupra acestora aparține Consiliului Superior al Magistraturii și Institutului Național al Magistraturii.

* **Clauze privind neîndeplinirea sarcinilor**

În cazul neîndeplinirii sarcinilor care revin fiecărui expert conform prezentului caiet de sarcini, precum și a nerespectării oricăror angajamente asumate prin contractul pe care Consiliul Superior al Magistraturii îl va încheia cu aceștia, CSM are dreptul să rezilieze contractual și să pretindă daune interese.

Expertul nu va fi ținut răspunzător pentru încălcarea obligațiilor asumate dacă a fost împiedicat de forța majoră. Expertul va depune toate eforturile pentru a diminua orice daună cauzată de forța majoră.

1. **Dispoziții finale și detalii de contact**

Prezentul caiet de sarcini va face parte din contractul ce va fi încheiat între Consiliul Superior al Magistraturii și experții selectați.

Pentru informații suplimentare și corespondență vă rugăm să vă adresați doamnei Daniela ION, consilier pentru afaceri europene, Direcția Afaceri Europene, Relații Internaționale și Programe (e-mail: dnica@csm1909.ro; telefon: 021.319.81.89; fax: 021.311.69.44).

1. Informații suplimentare privind Mecanismul Financiar Norvegian 2009-2014 sunt disponibile la <http://norwaygrants.just.ro/>, <http://www.asistentasee.fonduri-ue.ro/ro/web/guest/acasa> și <http://eeagrants.org/> [↑](#footnote-ref-1)